CELEX: 32016H0688
Language: sk
Date: 2016-05-02 00:00:00
Title: Odporúčanie Komisie (EÚ) 2016/688 z 2. mája 2016 o monitorovaní a riadení prítomnosti dioxínov a PCB v rybách a produktoch rybolovu z Pobaltia (Text s významom pre EHP)

4.5.2016   
               
               
                  SK
               
               
                  Úradný vestník Európskej únie
               
               
                  L 118/16
               
            ODPORÚČANIE KOMISIE (EÚ) 2016/688
      z 2. mája 2016
      o monitorovaní a riadení prítomnosti dioxínov a PCB v rybách a produktoch rybolovu z Pobaltia
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie, a najmä na jej článok 292,
      keďže:
      
                  (1)
               
               
                  Nariadením Komisie (ES) č. 1881/2006 (1) sa stanovujú maximálne hodnoty obsahu dioxínov, sumy dioxínov, PCB podobných dioxínom a PCB nepodobných dioxínom v rybách a v produktoch rybolovu. V uvedenom nariadení sa stanovili výnimky pre Fínsko, Švédsko a Lotyšsko, podľa ktorých môžu tieto krajiny uvádzať na svoje vlastné trhy tieto druhy ulovené vo voľnej prírode: lososa, sleďa obyčajného s dĺžkou viac ako 17 cm, sivoňa, mihulu riečnu a pstruha obyčajného, ako aj výrobky z nich s pôvodom z Pobaltia, ktoré sú určené na spotrebu na ich vlastnom území a v prípade ktorých sú prekročené maximálne hodnoty.
               
            
                  (2)
               
               
                  Niektoré ryby a produkty rybolovu z Pobaltia pravidelne presahujú maximálne hodnoty. Nie je možné kontrolovať, či každá jednotlivá šarža rýb a produktov rybolovu spĺňa maximálne hodnoty. Preto, aby sa zabezpečilo, že na trh sa budú uvádzať len ryby a produkty rybolovu, ktoré sú v súlade s právnymi predpismi EÚ, zostavil sa zoznam rýb z Pobaltia, v prípade ktorých možno očakávať nesúlad s predpismi. Tento zoznam bol vytvorený na základe dostupných údajov a musí sa pravidelne aktualizovať. V prípade rýb a produktov rybolovu z Pobaltia, u ktorých nemožno zaručiť súlad s predpismi na základe dostupných údajov o výskyte, sa stanovili osobitné opatrenia na riadenie rizík s cieľom zabezpečiť, aby sa na trh uvádzali len ryby a produkty rybolovu, ktoré sú v súlade s právnymi predpismi EÚ.
               
            
                  (3)
               
               
                  Je nevyhnutné pokračovať v monitorovaní prítomnosti dioxínov a PCB v rybách a produktoch rybolovu z Pobaltia. Je vhodné odporučiť, aby sa na základe množstva ulovených rýb stanovil minimálny počet vzoriek rýb a produktov rybolovu, ktoré sa majú analyzovať koordinovaným spôsobom,
               
            PRIJALA TOTO ODPORÚČANIE:
      
                  1.
               
               
                  Dánsko, Nemecko, Poľsko, Lotyšsko, Estónsko, Litva, Fínsko a Švédsko by s aktívnou pomocou prevádzkovateľov potravinárskych podnikov mali monitorovať prítomnosť dioxínov, PCB podobných dioxínom a PCB nepodobných dioxínom v rybách a produktoch rybolovu, napríklad v pečeni z Pobaltia, v súlade s prílohou I k tomuto odporúčaniu.
               
            
                  2.
               
               
                  S cieľom zabezpečiť, aby boli vzorky reprezentatívne pre šaržu, z ktorej sa odoberajú, by členské štáty a prevádzkovatelia potravinárskych podnikov mali dodržiavať postupy odberu vzoriek stanovené v nariadení Komisie (EÚ) č. 589/2014 (2).
               
            
                  3.
               
               
                  Metóda analýzy použitá na monitorovanie prítomnosti dioxínov, PCB podobných dioxínom a PCB nepodobných dioxínom musí byť v súlade s kritériami stanovenými v nariadení (EÚ) č. 589/2014.
               
            
                  4.
               
               
                  Členské štáty by mali zabezpečiť, aby sa výsledky analýz poskytovali pravidelne (každých šesť mesiacov) úradu EFSA vo formáte EFSA na predkladanie údajov v súlade s požiadavkami v usmerneniach úradu EFSA o štandardnom opise vzorky (SSD) pre potraviny a krmivá (3) a dodatočnými osobitnými požiadavkami úradu EFSA týkajúcimi sa podávania správ.
                  
                              —
                           
                           
                              Vzorky môžu predstavovať jednotlivé ryby alebo súhrnné vzorky, ale v prípade súhrnných vzoriek musí ísť o ryby rovnakej veľkosti, ktoré boli ulovené v tej istej zóne/tom istom regióne ICES.
                           
                        Na sleďa obyčajného, lososa, pstruha (morského) a šprotu, sa vzťahujú osobitné dodatočné požiadavky na podávanie správ (ktoré ešte nie sú výslovne uvedené v obvyklom formáte podávania správ):
                  
                              —
                           
                           
                              Zóna úlovku, prednostne zóna ICES (iné označenie ako napr. oblasť FAO, názov časti Baltského mora je tiež prijateľné, ak nie je k dispozícii názov zóny ICES). V prípade rýb pochádzajúcich z jazier alebo riek, sa uvádza názov jazera alebo rieky.
                              Ak chýba presné označenie zóny, kde boli ryby ulovené, môžu sa uviesť čo možno najpresnejšie údaje o mieste, kde boli ulovené.
                           
                        
                              —
                           
                           
                              Dátum úlovku
                           
                        
                              —
                           
                           
                              Veľkosť rýb/vek rýb/hmotnosť rýb
                              
                                          —
                                       
                                       
                                          Veľkosť rýb sa má merať podľa nariadenia Komisie (ES) č. 2187/2005 (4). Veľkosť a hmotnosť sú najdôležitejšími parametrami. Je možné uviesť aj vek, ak je známy.
                                       
                                    
                        
                              —
                           
                           
                              Informácie o analyzovanej matrici (svalovina, pečeň atď.)
                           
                        
                              —
                           
                           
                              Obsah tuku v rybe/rybách vo vzorke
                           
                        
                              —
                           
                           
                              Informácie o spracovaní (orezané, údené alebo inak spracované)
                           
                        
                              —
                           
                           
                              Všetky ostatné relevantné informácie (napr. povaha vzorky v prípade, že v bežných stĺpcoch sa neuvádzajú dostatočné podrobnosti: napr. výsledok týkajúci sa jednej ryby).
                           
                        
            
                  5.
               
               
                  Dostupné údaje zo vzoriek odobratých od roku 2009, ktoré ešte neboli zaslané do databázy EFSA, by sa mali úradu EFSA poskytnúť podľa možnosti vo formáte EFSA na predkladanie údajov.
               
            
                  6.
               
               
                  V prílohe II sú na základe údajov dostupných v súčasnosti uvedené informácie o prítomnosti dioxínov, PCB podobných dioxínom a PCB nepodobných dioxínom v určitých druhoch rýb od určitého veku, veľkosti a z určitej zemepisnej oblasti (zóna ICES), a to najmä so zreteľom na to, či spĺňajú maximálne hodnoty stanovené v nariadení (ES) č. 1881/2006.
               
            
                  7.
               
               
                  S cieľom zabezpečiť, aby sa na trh EÚ uvádzali len ryby a produkty rybolovu, ktoré sú v súlade s právnymi predpismi EÚ, sa v prípade rýb z Pobaltia odporúča vykonávať opatrenia na riadenie rizík uvedené v prílohe III. Členské štáty uvedené v odseku 1 môžu prijať vnútroštátne opatrenia na vykonanie opatrení na riadenie rizík odporúčaných v prílohe III.
               
            
         V Bruseli 2. mája 2016
         
            
               Za Komisiu
            
            Vytenis ANDRIUKAITIS
            
               člen Komisie
            
         
      
      
         (1)  Nariadenie Komisie (ES) č. 1881/2006 z 19. decembra 2006, ktorým sa ustanovujú maximálne hodnoty obsahu niektorých kontaminantov v potravinách (Ú. v. EÚ L 364, 20.12.2006, s. 5).
      
         (2)  Nariadenie Komisie (EÚ) č. 589/2014 z 2. júna 2014, ktorým sa stanovujú metódy odberu vzoriek a analýzy na kontrolu hladín dioxínov, dioxínom podobných PCB a dioxínom nepodobných PCB v určitých potravinách a ktorým sa zrušuje nariadenie (EÚ) č. 252/2012 (Ú. v. EÚ L 164, 3.6.2014, s. 18).
      
         (3)  http://www.efsa.europa.eu/en/datex/datexsubmitdata.htm.
      
         (4)  Nariadenie Rady (ES) č. 2187/2005 z 21. decembra 2005 na ochranu zdrojov rybolovu vo vodách Baltského mora, Beltov a Øresundu prostredníctvom technických opatrení, ktorým sa mení a dopĺňa nariadenie (ES) č. 1434/98 a zrušuje nariadenie (ES) č. 88/98 (Ú. v. EÚ L 349, 31.12.2005, s. 1).
      
         PRÍLOHA I
         
                     1.
                  
                  
                     Minimálny počet vzoriek sleďa obyčajného (Clupea harengus membras), ktorý sa odporúča odobrať v roku 2016 na analýzu prítomnosti dioxínov, PCB podobných dioxínom a PCB nepodobných dioxínom, prednostne v zónach ICES 28-1, 28-2, 29, 30, 31 a 32.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Spolu
                              
                           
                                 Sleď obyčajný
                              
                              
                                 7
                              
                              
                                 5
                              
                              
                                 7
                              
                              
                                 20
                              
                              
                                 4
                              
                              
                                 4
                              
                              
                                 9
                              
                              
                                 14
                              
                              
                                 70
                              
                           
               
                     2.
                  
                  
                     Minimálny počet vzoriek šproty severnej (Sprattus sprattus), ktorý sa odporúča odobrať v roku 2017 na analýzu prítomnosti dioxínov, PCB podobných dioxínom a PCB nepodobných dioxínom, prednostne v zónach ICES 29, 30, 31 a 32.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Spolu
                              
                           
                                 Šprota severná
                              
                              
                                 5
                              
                              
                                 8
                              
                              
                                 8
                              
                              
                                 5
                              
                              
                                 5
                              
                              
                                 9
                              
                              
                                 18
                              
                              
                                 12
                              
                              
                                 70
                              
                           
               
                     3.
                  
                  
                     Minimálny počet vzoriek lososa obyčajného (Salmo salar) a pstruha (Salmo trutta, Oncorhynchus mykiss), ktorý sa odporúča odobrať v roku 2018 na analýzu prítomnosti dioxínov, PCB podobných dioxínom a PCB nepodobných dioxínom.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Spolu
                              
                           
                                 Losos/pstruh
                              
                              
                                 5
                              
                              
                                 12
                              
                              
                                 5
                              
                              
                                 15
                              
                              
                                 5
                              
                              
                                 5
                              
                              
                                 11
                              
                              
                                 12
                              
                              
                                 70
                              
                           
               
                     4.
                  
                  
                     Minimálny počet vzoriek, ktorý sa odporúča každoročne odobrať od roku 2016 do roku 2018 na analýzu prítomnosti dioxínov, PCB podobných dioxínom a PCB nepodobných dioxínom.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Spolu
                              
                           
                                 Rôzne druhy rýb (*)
                                 
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 80
                              
                           
               
            (*)  Treska škvrnitá (Gadus morhua), platesa veľká (Pleuronectes platessa), mihuľa riečna (Lampetra fluviatilis), sivoň (Salvelinus sp.) piest zelenkavý (Blicca bjoerkna), úhor európsky (Anguilla Anguilla), pleskáč vysoký (Abramis brama), platesa bradavičnatá (Platichthys flesus), ostriež zelenkavý (Perca fluviatilis), šťuka severná (Esox lucius), zubáč veľkoústy (Sander lucioperca), plotica červenooká (Rutilus rutilus), sih malý (Coregonus Albula), ihlica rohozobá (Belone belone), koruška európska (Osmerus eperlanus), kalkan veľký (Psetta maxima), nosáľ sťahovavý (Vimba vimba), sih (Coregonus sp.) a treska merlang (Merlangius merlangus).
      
      
         PRÍLOHA II
         
            Informácie o prítomnosti dioxínov, PCB podobných dioxínom a PCB nepodobných dioxínom v určitých druhoch rýb od určitého veku, veľkosti a z určitej zemepisnej oblasti (zóna ICES), a to najmä so zreteľom na to, či spĺňajú maximálne hodnoty stanovené v nariadení (ES) č. 1881/2006
         
         1.   Veľkosť rýb
         
         Veľkosť každej ryby uvedenej v tejto prílohe sa meria podľa nasledujúceho obrázku, od špičky úst po koniec chvostovej plutvy.
         2.   Minimálne veľkosti určitých druhov rýb, ktorých výlov je povolený v Pobaltí z dôvodov udržateľnosti [nariadenie (ES) č. 2187/2005]
         
         
                     —
                  
                  
                     Losos obyčajný (Salmo salar) (v celom Pobaltí okrem zóny ICES 31): minimálna veľkosť je 60 cm (nie je preto povolený výlov rýb s hmotnosťou < 2 kg);
                  
               
                     —
                  
                  
                     Losos obyčajný (Salmo salar) (zóna ICES 31): minimálna veľkosť je 50 cm (nie je preto povolený výlov rýb s hmotnosťou < 2 kg);
                  
               
                     —
                  
                  
                     Pstruh morský (Salmo trutta) (zóny ICES 22, 23, 24 a 25 a zóny ICES 29, 30, 31 a 32): minimálna veľkosť je 40 cm (nie je preto povolený výlov rýb s hmotnosťou < 2 kg);
                  
               
                     —
                  
                  
                     Pstruh morský (Salmo trutta) (zóny ICES 26, 27 a 28): minimálna veľkosť je 50 cm (nie je preto povolený výlov rýb s hmotnosťou < 2 kg);
                  
               3.   Informácie o prítomnosti dioxínov, PCB podobných dioxínom a PCB nepodobných dioxínom v určitých druhoch rýb od určitého veku, veľkosti a z určitej zemepisnej oblasti (zóna ICES)
         
         3.1.   Sleď obyčajný
         
         V zónach ICES 22, 23, 24, 25, 26 a 27: v prípade sleďa obyčajného sa predpokladá súlad s maximálnymi hodnotou bez ohľadu na jeho veľkosť.
         V zónach ICES 28-1, 29, 30, 31 a 32: v prípade sleďa obyčajného s veľkosťou ≤ 17 cm sa predpokladá súlad a v prípade sleďa obyčajného s veľkosťou > 17 cm existuje podozrenie na nesúlad.
         V zóne ICES 28-2: v prípade sleďa obyčajného s veľkosťou ≤ 21 cm sa predpokladá súlad a v prípade sleďa obyčajného s veľkosťou > 21 cm existuje podozrenie na nesúlad.
         3.2.   Losos
         
         Losos zo zón ICES 22 a 23 pochádza zo severného Atlantiku a nie z Pobaltia, a preto sa naň nevzťahujú tieto závery týkajúce sa prítomnosti dioxínov a PCB a spoločných opatrení na riadenie rizík.
         V prípade lososa s hmotnosťou < 2 kg sa predpokladá súlad (ale nie je povolený jeho výlov z dôvodu udržateľnosti – v súlade s nariadením (ES) č. 2187/2005; minimálna veľkosť 60 cm a v prípade zóny ICES 31: 50 cm).
         V zónach ICES 24, 25, 26:
         
                     —
                  
                  
                     losos s hmotnosťou viac ako 2 kg a neprevyšujúcou 5,5 kg: spĺňa maximálne hodnoty po orezaní (orezanie má za následok zníženie obsahu dioxínu/PCB podobných dioxínu o približne 30 % – skúsenosti len v zónach ICES 24, 25, 26);
                  
               
                     —
                  
                  
                     neorezaný menší losos (2 až 4 kg): existuje podozrenie na nesúlad, hoci väčšina lososov je v súlade;
                  
               
                     —
                  
                  
                     väčší losos (4 až 5,5 kg): existuje podozrenie na nesúlad v prípade väčšiny lososov;
                  
               
                     —
                  
                  
                     orezaný losos hmotnosťou < 5,5 kg: v súlade;
                  
               
                     —
                  
                  
                     losos po orezaní a odstránení brušnej časti s hmotnosťou < 7,9 kg: v súlade.
                  
               V zónach ICES 27, 28, 29, 30, 31 a 32:
         
                     —
                  
                  
                     losos s hmotnosťou > 2 kg (väčší ako 60 cm): existuje podozrenie na nesúlad.
                  
               3.3.   Pstruh
         
         V prípade pstruha (morského) s hmotnosťou < 2 kg sa predpokladá súlad (ale nie je povolený jeho výlov z dôvodu udržateľnosti podľa nariadenia (ES) č. 2187/2005; minimálna veľkosť pre zóny ICES 24, 25, 29, 30, 31 a 32: 40 cm a pre zóny ICES 26, 27 a 28: 50 cm).
         V zónach ICES 22, 23, 24, 25, 26:
         
                     —
                  
                  
                     pstruh (morský) s hmotnosťou viac ako 2 kg a neprevyšujúcou 4,5 kg: v súlade s maximálnymi hodnotami obsahu po orezaní a odstránení brušnej časti;
                  
               
                     —
                  
                  
                     menší pstruh (morský) (2 až 4 kg): existuje podozrenie na nesúlad, hoci väčšina pstruhov (morských) je v súlade;
                  
               
                     —
                  
                  
                     väčší pstruh (morský): existuje podozrenie na nesúlad v prípade väčšiny pstruhov (morských).
                  
               V zónach ICES 27, 28, 29, 30, 31 a 32:
         
                     —
                  
                  
                     v prípade všetkých pstruhov (morských) s hmotnosťou > 2 kg (väčšie ako 40/50 cm) existuje podozrenie na nesúlad.
                  
               3.4.   Šprota severná
         
         V zónach ICES 22, 23, 24, 26, 27 a 28: predpokladá sa súlad.
         V zónach ICES 29, 30, 31 a 32: V prípade šprôt menších ako 12,5 cm, ktoré majú menej ako 5 rokov, sa predpokladá súlad. V prípade šprôt väčších ako 12,5 cm existuje podozrenie na nesúlad.
         3.5.   Tresčia pečeň
         
         Existuje podozrenie na nesúlad.
         3.6.   Mihuľa riečna
         
         V zóne ICES 28: existuje podozrenie na nesúlad.
         V zóne ICES 32: predpokladá sa súlad.
         3.7.   Rôzne druhy rýb
         
         So sivoňom sa neobchoduje a na miestny výlov sa vzťahuje výnimka (Švédsko a Fínsko).
         V prípade ostatných druhov rýb sa predpokladá súlad.
      
      
         PRÍLOHA III
         
            Odporúčané opatrenia na riadenie rizík, ktoré majú prijať príslušné orgány na zabezpečenie toho, aby ryby z Pobaltia uvádzané na trh EÚ spĺňali maximálne hodnoty stanovené v nariadení (ES) č. 1881/2006
         
         1.   Odporúčané všeobecné opatrenia na riadenie rizík
         
         
                     —
                  
                  
                     Zásadný význam má vysledovateľnosť.
                  
               
                     —
                  
                  
                     Pri predaji sleďa, lososa, pstruha morského a šproty do iných členských štátov EÚ alebo pri ich predaji na domácom trhu, na ktorý sa nevzťahuje výnimka, by sa mala v sprievodných dokumentoch uviesť zóna ICES, v ktorej boli ryby ulovené. V prípade potreby by malo byť jasne uvedené, že zo šarže boli odobraté vzorky, ktoré boli analyzované na prítomnosť dioxínov, sumy dioxínov a PCB podobných dioxínom a PCB nepodobných dioxínom podľa právnych predpisov EÚ, a zistilo sa, že šarža je v súlade s právnymi predpismi EÚ. Správu o výsledku analýzy je možné pripojiť alebo by sa mala sprístupniť na požiadanie.
                  
               
                     —
                  
                  
                     V prípade, že nie je možné poskytnúť presné informácie o zónach ICES, v ktorých boli ryby ulovené, pri predaji sleďa s veľkosťou > 17 cm, lososa, pstruha morského a šproty s veľkosťou > 12,5 cm do iných členských štátov EÚ alebo pri ich predaji na domácom trhu, na ktorý sa nevzťahuje výnimka, by sa zo šarže rýb mali vždy odobrať vzorky, ktoré by sa mali analyzovať na prítomnosť dioxínov, sumy dioxínov a PCB podobných dioxínom a PCB nepodobných dioxínom podľa právnych predpisov EÚ s cieľom overiť, či sú v súlade s právnymi predpismi EÚ. Táto skutočnosť by sa mala jasne uviesť v sprievodných dokumentoch. Správu o výsledku analýzy je možné pripojiť alebo by sa mala sprístupniť na požiadanie.
                  
               
                     —
                  
                  
                     Úrad v prístave vykládky je zodpovedný za vykonávanie potrebných kontrol na zabezpečenie súladu s predpismi.
                  
               
                     —
                  
                  
                     V prípade rýb, ktoré sa nemôžu uviesť na trh na účely ľudskej spotreby, by mali byť k dispozícii zdokumentované dôkazy o tom, ako sa s nimi naložilo.
                  
               2.   Odporúčané osobitné opatrenia na riadenie rizík
         
         2.1.   Sleď obyčajný
         
         
                     —
                  
                  
                     Sleď obyčajný zo zón ICES 22, 23, 24, 25, 26 a 27 → sa môže uvádzať na trh na účely ľudskej spotreby.
                  
               
                     —
                  
                  
                     Sleď obyčajný zo zón ICES 28-1, 29, 30, 31, 32:
                     
                                 —
                              
                              
                                 Švédsko a Fínsko:
                                 
                                             —
                                          
                                          
                                             bez triedenia možno sleďa obyčajného uvádzať len na domáci trh.
                                          
                                       
                                             —
                                          
                                          
                                             na predaj do iných členských štátov EÚ: povinné triedenie sleďov na veľkosti ≤ 17 cm a > 17 cm pred uvedením na trh (keďže triedenie sa vykonáva podľa šírky, ide o približné triedenie, ale toto nepredstavuje problém):
                                             
                                                         —
                                                      
                                                      
                                                         sleď obyčajný s veľkosťou ≤ 17 cm sa môže uvádzať na trh na účely ľudskej spotreby;
                                                      
                                                   
                                                         —
                                                      
                                                      
                                                         sleď obyčajný s veľkosťou > 17 cm sa môže uvádzať na trh alebo spracovávať na účely ľudskej spotreby len na domácom trhu, alebo sa môže predávať mimo domáceho trhu iba vtedy, ak sa analýzou jednotlivej šarže preukázal súlad).
                                                      
                                                   
                                       
                           
                                 —
                              
                              
                                 Nemecko, Dánsko, Estónsko, Lotyšsko, Litva a Poľsko:
                                 
                                             —
                                          
                                          
                                             povinné triedenie sleďa obyčajného na veľkosti ≤ 17 cm a > 17 cm pred uvedením na trh (keďže triedenie sa vykonáva podľa šírky, ide o približné triedenie, ale toto nepredstavuje problém):
                                             
                                                         —
                                                      
                                                      
                                                         sleď obyčajný s veľkosťou ≤ 17 cm sa môže uvádzať na trh na účely ľudskej spotreby;
                                                      
                                                   
                                                         —
                                                      
                                                      
                                                         sleď obyčajný s veľkosťou > 17 cm sa nemôže uvádzať na trh alebo spracovávať na účely ľudskej spotreby, pokiaľ sa analýzou jednotlivej šarže nepreukázal súlad.
                                                         
                                                      
                                                   
                                       
                           
               
                     —
                  
                  
                     Sleď obyčajný zo zóny ICES 28-2:
                     
                                 —
                              
                              
                                 Švédsko a Fínsko:
                                 
                                             —
                                          
                                          
                                             bez triedenia možno sleďa obyčajného uvádzať len na domáci trh.
                                          
                                       
                                             —
                                          
                                          
                                             na predaj do iných členských štátov EÚ: povinné triedenie sleďa obyčajného na veľkosti ≤ 21 cm a > 21 cm (keďže triedenie sa vykonáva podľa šírky, ide o približné triedenie, ale toto nepredstavuje problém):
                                             
                                                         —
                                                      
                                                      
                                                         sleď obyčajný s veľkosťou ≤ 21 cm sa môže uvádzať na trh alebo spracovávať na účely ľudskej spotreby;
                                                      
                                                   
                                                         —
                                                      
                                                      
                                                         sleď obyčajný s veľkosťou > 21 cm sa môže uvádzať na trh alebo spracovávať na účely ľudskej spotreby len na domácom trhu, alebo sa môže predávať mimo domáceho trhu iba vtedy, ak sa analýzou jednotlivej šarže preukázal súlad).
                                                      
                                                   
                                       
                           
                                 —
                              
                              
                                 Nemecko, Dánsko, Estónsko, Lotyšsko, Litva a Poľsko:
                                 
                                             —
                                          
                                          
                                             povinné triedenie sleďa obyčajného na veľkosti ≤ 21 cm a > 21 cm pred uvedením na trh (keďže triedenie sa vykonáva podľa šírky, ide o približné triedenie, ale toto nepredstavuje problém):
                                             
                                                         —
                                                      
                                                      
                                                         sleď obyčajný s veľkosťou ≤ 21 cm sa môže uvádzať na trh na účely ľudskej spotreby;
                                                      
                                                   
                                                         —
                                                      
                                                      
                                                         sleď obyčajný s veľkosťou > 21 cm sa nemôže uvádzať na trh alebo spracovávať na účely ľudskej spotreby, pokiaľ sa analýzou jednotlivej šarže nepreukázal súlad.
                                                         
                                                      
                                                   
                                       
                           
               2.2.   Losos
         
         
                     —
                  
                  
                     Losos zo zón ICES 24, 25 a 26:
                     
                                 —
                              
                              
                                 Švédsko, Fínsko a Lotyšsko:
                                 
                                             —
                                          
                                          
                                             losos sa môže uvádzať na domáci trh (výnimka);
                                          
                                       
                                             —
                                          
                                          
                                             predaj do iných členských štátov EÚ: možný iba vtedy, ak sa analýzou jednotlivej šarže preukázal súlad s právnymi predpismi EÚ.
                                          
                                       
                           
                                 —
                              
                              
                                 Nemecko, Dánsko, Estónsko, Litva a Poľsko:
                                 
                                             —
                                          
                                          
                                             losos s hmotnosťou väčšou ako 2 kg sa môže uvádzať na trh na účely ľudskej spotreby, ak sa analýzou jednotlivej šarže preukázal súlad s právnymi predpismi EÚ;
                                          
                                       
                                             —
                                          
                                          
                                             losos s hmotnosťou menej ako 5,5 kg je po orezaní v súlade (postup sa uplatňuje v Dánsku a Poľsku len na zóny ICES 24, 25 a 26) a losos s hmotnosťou viac ako 5,5 kg a neprevyšujúcou 7,9 kg je po orezaní a odstránení brušnej časti v súlade (postup sa uplatňuje v Poľsku na zóny ICES 24, 25 a 26);
                                          
                                       
                                             —
                                          
                                          
                                             losos s hmotnosťou > 5,5 kg a losos po orezaní a odstránení brušnej časti s hmotnosťou > 7,9 kg sa môže uvádzať na trh na účely ľudskej spotreby iba vtedy, ak sa analýzou jednotlivej šarže preukázal súlad s právnymi predpismi EÚ.
                                          
                                       
                           
               
                     —
                  
                  
                     Losos zo zón ICES 27, 28, 29, 30, 31 a 32:
                     
                                 —
                              
                              
                                 Švédsko, Fínsko a Lotyšsko:
                                 
                                             —
                                          
                                          
                                             losos sa môže uvádzať na domáci trh (výnimka);
                                          
                                       
                                             —
                                          
                                          
                                             predaj do iných členských štátov EÚ: možný iba vtedy, ak sa analýzou jednotlivej šarže preukázal súlad s právnymi predpismi EÚ.
                                          
                                       
                           
                                 —
                              
                              
                                 Nemecko, Dánsko, Estónsko, Litva a Poľsko:
                                 
                                             —
                                          
                                          
                                             losos sa môže uvádzať na trh na účely ľudskej spotreby, ak sa analýzou jednotlivej šarže preukázal súlad s právnymi predpismi EÚ.
                                          
                                       
                           
               2.3.   Pstruh (morský)
         
         
                     —
                  
                  
                     Pstruh (morský) zo zón ICES 22, 23, 24, 25 a 26:
                     
                                 —
                              
                              
                                 Švédsko a Fínsko:
                                 
                                             —
                                          
                                          
                                             pstruh (morský) sa môže uvádzať na domáci trh (výnimka);
                                          
                                       
                                             —
                                          
                                          
                                             predaj do iných členských štátov EÚ: možný iba vtedy, ak sa analýzou jednotlivej šarže preukázal súlad s právnymi predpismi EÚ.
                                          
                                       
                           
                                 —
                              
                              
                                 Nemecko, Dánsko, Estónsko, Lotyšsko, Litva a Poľsko:
                                 
                                             —
                                          
                                          
                                             pstruh (morský) s hmotnosťou viac ako 2 kg: pstruh sa môže uvádzať na trh na účely ľudskej spotreby, ak sa analýzou jednotlivej šarže preukázal súlad s právnymi predpismi EÚ.
                                          
                                       
                                             —
                                          
                                          
                                             pstruh (morský) po orezaní a odstránení brušnej časti s hmotnosťou < 4,5 kg: v súlade (postup sa uplatňuje v Poľsku na zóny ICES 22, 23, 24, 25 a 26);
                                          
                                       
                                             —
                                          
                                          
                                             pstruh (morský) po orezaní a odstránení brušnej časti s hmotnosťou > 4,5 kg sa môže uvádzať na trh na účely ľudskej spotreby, ak sa analýzou jednotlivej šarže preukázal súlad s právnymi predpismi EÚ.
                                          
                                       
                           
               
                     —
                  
                  
                     Pstruh (morský) zo zón ICES 27, 28, 29, 30, 31 a 32:
                     
                                 —
                              
                              
                                 Švédsko a Fínsko:
                                 
                                             —
                                          
                                          
                                             pstruh (morský) sa môže uvádzať na domáci trh (výnimka);
                                          
                                       
                                             —
                                          
                                          
                                             predaj do iných členských štátov EÚ: možný iba vtedy, ak sa analýzou jednotlivej šarže preukázal súlad s právnymi predpismi EÚ.
                                          
                                       
                           
                                 —
                              
                              
                                 Nemecko, Dánsko, Estónsko, Lotyšsko, Litva a Poľsko:
                                 
                                             —
                                          
                                          
                                             pstruh (morský) sa môže uvádzať na trh na účely ľudskej spotreby, iba ak sa analýzou jednotlivej šarže preukázal súlad s právnymi predpismi EÚ.
                                          
                                       
                           
               2.4.   Šprota severná
         
         
                     —
                  
                  
                     Šprota zo zón ICES 22, 23, 24, 25, 26, 27 a 28 sa môže uvádzať na trh na účely ľudskej spotreby.
                  
               
                     —
                  
                  
                     Šprota zo zón ICES 29, 30, 31 a 32:
                     
                                 —
                              
                              
                                 povinné triedenie na šproty s veľkosťou ≤ 12,5 cm a šproty s veľkosťou > 12,5 cm;
                                 šproty s veľkosťou ≤ 12,5 cm sa môžu uvádzať na trh na účely ľudskej spotreby;
                                 šproty s veľkosťou > 12,5 cm sa nemôžu uvádzať na trh alebo spracovávať na účely ľudskej spotreby, pokiaľ sa analýzou jednotlivej šarže nepreukázal súlad.
                              
                           
               2.5.   Tresčia pečeň
         
         V prípade tresčej pečene z tresky ulovenej v Pobaltí existuje podozrenie, že nie je v súlade, a preto by sa všetky šarže mali analyzovať s cieľom preukázať súlad pred uvedením na trh EÚ.